Document ID: /roh_data/filtered/fineweb-2-filterrobots_roh.jsonl.gz/45434

Il Grischun ha in nov concept da cultura che formulescha finamiras per la promoziun da la cultura en il chantun. Concret duai la populaziun vegnir integrada meglier en la cultura, la diversitad duai vegnir rinforzada e la producziun simplifitgada. Dentant mancan in zic ils criteris, tgi che survegn tge contribuziun.
Il cusseglier guvernativ Jon Domenic Parolini declera, che quai dettia gia ina glista da persunas ed instituziuns che hajan dumandà dapli sustegn. L'evaluaziun saja lura l'incumbensa da l'uffizi. Il concept haja però mussà ina buna analisa da la situaziun da la cultura en il Grischun e saja vegnì elavurà ensemen cun la basa, uschia che quai gidia lura er per decider, co reparter ils daners.